**Anexa**

**MĂSURI DE PREVENIRE ȘI CONTROL A INFECȚIILOR APLICABILE, PROPUSE A SE APLICA PE DURATA STĂRII DE ALERTĂ**

* + - 1. Se continuă coordonarea operațională a serviciilor de ambulanță și a serviciilor voluntare pentru situații de urgență de către inspectoratele județene/București-Ilfov pentru situații de urgență, precum și a poliției locale de către Direcția generală de poliție a Municipiului București/inspectoratele județene de poliție.
			2. Se propune asigurarea continuității activității centrelor rezidențiale de îngrijire și asistență a persoanelor vârstnice, centrelor rezidențiale pentru copii și adulți, cu și fără dizabilități, precum și pentru alte categorii vulnerabile și stabilirea și organizarea programului de lucru al angajaților, în funcție de contextul epidemiologic existent la nivel local și cu respectarea normelor în vigoare privind legislația în domeniul muncii.
			3. Se dispune desfășurarea în regim permanent a activității tuturor centrelor operative pentru situații de urgență cu activitatea temporară, precum și a Centrului Național de Coordonare și Conducere a Intervenției și a centrelor județene/ al municipiului București de coordonare și conducere a intervenției.
			4. Se consideră necesară instituirea obligativității purtării măștii de protecție în spațiile publice închise, spațiile comerciale, mijloacele de transport în comun și la locul de muncă, în condițiile stabilite prin ordin comun al ministrului sănătății și ministrului afacerilor interne.
			5. Se dispune organizarea activității instituțiilor și autorităților publice, precum și operatorilor economici publici și privați și profesioniștilor, astfel încât munca să se desfășoare de la domiciliul angajaților, iar dacă activitatea desfășurată nu permite acest lucru, să se ia măsuri pentru:
1. asigurarea *triajului epidemiologic* constând în controlul temperaturii personalului propriu și vizitatorilor, la punctele de control-acces în incinte;
2. dezinfectarea obligatorie a mâinilor înaintea intrării în spațiile de lucru;
3. respectarea regulilor privind desfășurarea activității în birourile cu spații comune (open space) și a regulilor privind funcționarea unităților de cazare în regim hotelier;
4. decalarea programului de lucru, pentru entitățile cu un număr mai mare de 50 de salariați, astfel încât începerea, respectiv terminarea programului de lucru să se realizeze la intervale de minimum 1 oră, pe parcursul a minimum 3 ore, în tranșe de minim 20% din personal.
	* + 1. Se dispune instituțiilor publice și operatorilor economici care desfășoară activități comerciale/de lucru cu publicul ce implică accesul persoanelor în interiorul clădirilor, să ia măsuri pentru organizarea activității, după cum urmează:
5. accesul trebuie să fie organizat astfel încât să fie asigurată o suprafață minimă de 4 mp pentru fiecare client/persoană și o distanță minimă de 2 m între oricare două persoane apropiate;
6. să nu permită accesul persoanelor a căror temperatură corporală, măsurată la intrarea în incintă, depășește 37,30C;
7. să asigure dezinfectarea suprafețelor expuse și evitarea aglomerării de persoane, în special în zonele caselor de marcat/ghișeelor.
	* + 1. Se menține posibilitatea angajatorilor de a dispune măsura de izolare preventivă la locul de muncă sau în zone special dedicate în care nu au acces persoane din exterior, pentru personalul care ocupă funcții esențiale pentru asigurarea funcționării producției, transportului și distribuției energiei electrice și gazelor naturale, a activităților de întreținere și mentenanță a echipamentelor și instalațiilor specifice, precum și a celorlalte activități de aprovizionare, respectiv extracție, producție și procesare a resurselor și materiilor prime și/sau semiprocesate energetice necesare funcționării corespunzătoare Sistemului energetic național, în concordanță cu prevederile planurilor proprii de continuitate a activităților de bază.
			2. În contextul situației epidemiologice de la nivel național se propune menținerea măsurii carantinării/izolării la locuința/locația declarată de persoana în cauză, împreună cu colocatarii, inclusiv familia/aparținătorii, după caz, pentru toate persoanele care vin în România din străinătate, cu excepția persoanelor care nu au posibilitatea îndeplinirii condițiilor pentru carantina/izolarea la locuință/altă locație sau care solicită acest lucru pentru a nu își expune familia și care pot opta pentru măsura carantinei instituționalizate, în spații special destinate puse la dispoziție de autoritățile administrației publice locale.
			3. Se propune introducerea în carantină instituționalizată pentru o perioadă de 14 zile și obligarea de a suporta contravaloarea cazării și hrănirii pe perioada carantinei instituționalizate, a persoanelor care nu respectă măsurile de carantină/izolare la locuință/altă locație.
			4. Se propune ca persoanele aflate în carantină instituționalizată la data intrării în vigoare a prezentei anexe, să rămână în carantină în spațiile respective, până la încheierea perioadei de 14 zile.
			5. Se propune să fie exceptate de la prevederile pct. 8, următoarele categorii de persoane care nu prezintă simptome asociate COVID-19, cu respectarea prevederilor legale în vigoare privind utilizarea materialelor individuale de protecție împotriva COVID-19:
	1. conducătorii autovehiculelor de transport marfă cu capacitatea maximă autorizată mai mare de 2,4 tone;
	2. conducătorii autovehiculelor pentru transport persoane care au mai mult de 9 locuri pe scaune, inclusiv locul conducătorului;
	3. conducătorii auto prevăzuți la lit. a) și lit. b) care se deplasează în interesul desfășurării profesiei din statul de rezidență al acestora într-un alt stat membru al Uniunii Europene sau dintr-un alt stat al Uniunii Europene în statul de rezidență, indiferent dacă deplasarea se face prin mijloace individuale sau în cont propriu;
	4. membri ai Parlamentului European, parlamentari și personal aparținând sistemului național de apărare, ordine publică și securitate națională;
	5. piloții de aeronave și personalul navigant;
	6. mecanicii de locomotivă și personalul feroviar;
	7. personalul navigant român, maritim și fluvial care se repatriază prin orice mijloc de transport, care prezintă autorităților competente «certificatul pentru lucrătorii din transportul internațional», al cărui model este publicat în Jurnalul Oficial al Uniunii Europene, seria C, nr. 096 I din 24 martie 2020;
	8. personalul navigant maritim și fluvial care efectuează schimbul de echipaj la bordul navelor aflate în porturile românești, indiferent de pavilionul pe care îl arborează, dacă la intrarea în țară, precum și la îmbarcarea/debarcarea de pe navă prezintă autorităților competente «certificatul pentru lucrătorii din transportul internațional», al cărui model este publicat în Jurnalul Oficial al Uniunii Europene, seria C, nr. 096 I din 24 martie 2020.
	9. personalul navigant care debarcă de la bordul navelor de navigație interioară, care arborează pavilion român, într-un port românesc, cu condiția asigurării de către angajatori a certificatului pentru lucrătorii din transportul internațional, pe timpul deplasării de la navă la locația unde poate fi contactat în perioada dintre voiajuri;
	10. lucrătorii transfrontalieri care intră în România din Ungaria, Bulgaria, Serbia, Ucraina sau Republica Moldova;
	11. angajați ai operatorilor economici din România care efectuează lucrări, conform contractelor încheiate, în afara teritoriului României, la întoarcerea în țară și dovedesc raporturile contractuale cu beneficiarul din afara teritoriului național;
	12. reprezentanții companiilor străine care au filiale/sucursale/reprezentanțe sau agenții pe teritoriul național, dacă la intrarea pe teritoriul României dovedesc raporturile contractuale cu entitățile economice de pe teritoriul național;
	13. persoanele care intră în România pentru prestarea unor activități de utilizare, instalare, punere în funcțiune, mentenanță, service a echipamentelor și tehnicii medicale, a echipamentelor din domeniile științific, economic, apărare, ordine publică și securitate națională precum si inspectorii organismelor internaționale și dovedesc raporturile contractuale cu beneficiarul/beneficiarii de pe teritoriul României;
	14. membrii misiunilor diplomatice, oficiilor consulare și ai altor reprezentanțe diplomatice acreditate la București, posesori de pașapoarte diplomatice, personalul asimilat personalului diplomatic, precum și membrii Corpului Diplomatic și Consular al României și posesorii de pașapoarte diplomatice sau de serviciu, precum si membrii familiilor acestora;
	15. angajații sistemului național de apărare, ordine publică și siguranță națională care se întorc în România din misiuni executate în afara țării, precum și membrii familiilor acestora;
	16. elevii/studentii, cetățeni români, sau cetățeni ai statelor vecine României, cu domiciliul sau reședința în afara României și înmatriculați în unități /institutii de învățământ de pe teritoriul țării noastre, care au de susținut probe sau examene la încheierea ciclurilor de învățământ gimnazial,liceal sau universitar.
		* 1. Se propune ca pe perioada executării măsurii de izolare/carantină la domiciliu sau carantină instituționalizată, persoanele care nu prezintă simptome asociate COVID-19, să poată participa la ceremonialul de înmormântare în cazul decesului soțului/soției, unei rude / afin de gradul 1-3, cu respectarea prevederilor legale în vigoare privind utilizarea materialelor individuale de protecție împotriva COVID-19, cu acordul Direcției de Sănătate Publică și avizul Centrelor Județene/ al municipiului București de coordonare și conducere a intervenției.
			2. a) Se propune menținerea măsurii suspendării temporare a cursurilor din toate unitățile și instituțiile de învățământ până la finalul anului școlar/universitar, în condițiile stabilite prin ordin comun al ministrului educației și cercetării și ministrului sănătății.
8. Considerăm necesar ca activitățile de pregătire pentru elevii claselor terminale (a 8-a, a 12- a și a 13-a) să se poată organiza după data de 02.06.2020, pe o perioadă de 2 săptămâni, iar organizarea examenelor naționale și de certificare a competențelor profesionale precum si activitățile specifice fiecărei instituții de învățământ superior, să se realizeze în condițiile respectării măsurilor de prevenire stabilite prin ordin comun al ministrului educației și cercetării și ministrului sănătății.
	* + 1. Consideră necesară menținerea interdicțiilor privind organizarea și desfășurarea de mitinguri, demonstrații, procesiuni, concerte sau a altor tipuri de întruniri în spații deschise, inclusiv a celor de tipul drive-in, precum și a întrunirilor de natura activităților culturale, științifice, artistice, sportive sau de divertisment în spații închise.
			2. Hotărăște exceptarea de la prevederile pct. 14 astfel:
9. activitățile de pregătire fizică în cadrul structurilor și bazelor sportive, constând în cantonamente, antrenamente și competiții sportive organizate pe teritoriul României pot fi desfășurate numai în condițiile stabilite prin ordinul comun al ministrului tineretului și sportului și ministrului sănătății;
10. activitățile instituțiilor muzeale, a bibliotecilor, librăriilor, cinematografelor, studiourilor de producției de film și audiovizual, a instituțiilor de spectacole și/sau concerte, a centrelor și/sau a căminelor culturale și a altor instituții de cultură, precum și evenimentele culturale în aer liber și festivalurile publice și private se desfășoară numai în condițiile stabilite prin ordinul comun al ministrului culturii și ministrului sănătății.
	* + 1. a) Se propune ca activitatea cultelor religioase, inclusiv a slujbelor cu caracter privat, să se poată desfășura cu respectarea regulilor de protecție sanitară, avizate de secretarul de stat pentru culte și stabilite prin ordin comun al ministrului sănătății și ministrului afacerilor interne.

b) Propune ca activitățile organizate de slujitorii cultelor religioase, cu participarea publicului, să se desfășoare doar în exteriorul lăcașurilor de cult, iar la practicile și ritualurile cu caracter privat din interiorul lăcașurilor de cult, să participe maxim 16 persoane și să se realizeze cu respectarea măsurilor de prevenire și protecție stabilite. Slujbele religioase desfășurate în spații publice, în exteriorul lăcașurilor de cult, nu sunt considerate adunări publice.

* + - 1. Se interzic activitățile recreative și sportive desfășurate în aer liber, cu excepția celor care se desfășoară cu participarea a cel mult 3 persoane care nu locuiesc împreună, respectiv ciclismul, drumețiile, alergarea, canotajul, alpinismul, vânătoarea, pescuitul și alte activități recreative și sportive desfășurate în aer liber stabilite prin ordin comun al ministrului sănătății și al ministrului tineretului și sportului sau al ministrului mediului, apelor și pădurilor, după caz.
			2. Se propune interzicerea participării la evenimente private în spații închise, cu excepția celor care se desfășoară cu participarea a cel mult 8 persoane și cu respectarea regulilor de distanțare socială.
			3. Consideră necesară interzicerea circulației în interiorul localităților a persoanelor în grupuri pietonale mai mari de 3 persoane care nu aparțin aceleiași familii, precum și formarea unor asemenea grupuri.
			4. Se propune interzicerea deplasării persoanelor în afara localității/zonei metropolitane, cu următoarele excepții:
1. deplasarea în interes profesional, inclusiv între locuință/gospodărie și locul/locurile de desfășurare a activității profesionale și înapoi;
2. deplasarea în scop umanitar sau de voluntariat;
3. deplasarea pentru realizarea de activități agricole;
4. deplasarea pentru comercializarea de produse agroalimentare de către producătorii agricoli;
5. deplasarea pentru îngrijirea sau administrarea unei proprietăți din altă localitate sau eliberarea de documente necesare pentru obținerea unor drepturi;
6. deplasarea pentru participarea la programe sau proceduri medicale;
7. deplasarea din alte motive justificate, precum îngrijirea/însoțirea copiilor/membrilor de familie, îngrijirea unei/unui rude/afin sau persoană aflată în întreținere, asistența persoanelor vârstnice, bolnave sau cu dizabilități, decesul unui membru de familie;
8. deplasarea pentru asistență medicală care nu poate fi amânată și nici realizată de la distanță;
9. deplasarea pentru activități recreative sau sportive individuale desfășurate în aer liber, respectiv ciclism, drumeție, alergare, canotaj, alpinism, vânătoare, pescuit sau alte activități recreative și sportive desfășurate în aer liber stabilite prin ordin comun al ministrului sănătății și al ministrului tineretului și sportului sau al ministrului mediului, apelor și pădurilor, după caz;
10. deplasarea pentru participarea la evenimente familiale cu un număr limitat de persoane și respectarea regulilor de distanțare socială;
11. deplasarea pentru achiziția, service-ul, efectuarea ITP sau alte operațiuni de întreținere a vehiculelor, activități care nu pot fi efectuate în localitatea de domiciliu;
12. deplasarea pentru asigurarea de bunuri care acoperă necesitățile persoanelor și animalelor de companie/domestice, precum și bunuri necesare desfășurării activității profesionale, care nu se pot achiziționa din localitatea de domiciliu / reședință.
	* + 1. Se propune ca la solicitarea personalului instituțiilor abilitate cu exercitarea controlului respectării interdicției prevăzute la pct. 20, pentru justificarea deplasării în afara localității, persoanele să prezinte legitimația de serviciu sau adeverința eliberată de angajator ori o declarație pe propria răspundere cu privire la motivul deplasării, completată în prealabil.
			2. Se propune interzicerea intrării pe teritoriul României, prin punctele de trecere a frontierei de stat, a cetățenilor străini și apatrizilor, definiți potrivit OUG nr.194/2002 privind regimul străinilor în România, cu modificările și completările ulterioare, cu următoarele excepții:
	1. membri de familie ai cetățenilor români;
	2. membri de familie ai cetățenilor altor state membre ale U.E. sau ale Spațiului Economic European ori ai Confederației Elvețiene, cu rezidență în România;
	3. persoane care posedă o viză de lungă ședere, un permis de ședere sau un document echivalent permisului de ședere eliberat de autorități ori un document echivalent acestora emis de autoritățile altor state, potrivit dreptului U.E.;
	4. persoane care se deplasează în interes profesional, dovedit prin viză, permis de ședere sau un alt document echivalent, respectiv cadre medicale, cercetători în domeniul medical, cadre medicale pentru îngrijire geriatrică, precum și transportatorii și alte categorii de personal implicat în transportul de bunuri care asigură astfel de transporturi necesare;
	5. personal diplomatic sau consular, personal al organizațiilor internaționale, personal militar sau personal care poate asigura ajutor umanitar;
	6. persoane în tranzit, inclusiv cei repatriați ca urmare a acordării protecției consulare;
	7. pasageri care călătoresc din motive imperative;
	8. persoane care au nevoie de protecție internațională sau din alte motive umanitare.
		* 1. a) Consideră necesară menținerea carantinei în clădirile, localitățile și zonele geografice stabilite prin ordine ale comandantului acțiunii și care nu au fost revocate până la data intrării în vigoare a prezentei anexe.

 b) Se propune ca instituirea carantinei în clădirile, localitățile și zonele geografice să se stabilească prin ordin al comandantului acțiunii, la solicitarea comitetelor județene pentru situații de urgență, pe baza analizelor realizate de către direcțiile de sănătate publică și avizate de către Institutul Național de Sănătate Publică.

* + - 1. Se propune ca transportul aerian să se desfășoare cu respectarea măsurilor și restricțiilor referitoare la igiena și dezinfecția spațiilor comune, echipamentelor, mijloacelor de transport și aeronavelor, procedurile și protocoalele din interiorul aeroporturilor și aeronavelor, regulilor de conduită pentru personalul operatorilor aeroportuari, aerieni și pentru pasageri, precum și privitor la informarea personalului și pasagerilor, în scopul prevenirii contaminării pasagerilor și personalului ce activează în domeniul transportului aerian, stabilite prin ordin al ministrului transporturilor, infrastructurii și comunicațiilor.
			2. Se propune ca transportul feroviar să se desfășoare cu respectarea măsurilor și restricțiilor referitoare la igiena și dezinfecția spațiilor comune din gări, halte, stații sau puncte de oprire, a echipamentelor și garniturilor de tren, procedurile și protocoalele din interiorul gărilor, haltelor, stațiilor sau punctelor de oprire, dar și în interiorul vagoanelor și garniturilor de tren, gradul și modul de ocupare al materialului rulant, regulile de conduită pentru personalul operatorilor și pentru pasageri, precum și privitor la informarea personalului și pasagerilor, în scopul prevenirii contaminării pasagerilor și personalului ce activează în domeniul transportului feroviar.
			3. Se propune ca transportul rutier să se desfășoare cu respectarea măsurilor și restricțiilor referitoare la igiena și dezinfecția mijloacelor de transport persoane, procedurile și protocoalele din interiorul mijloacelor de transport, gradul și modul de ocupare a mijloacelor de transport, regulile de conduită pentru personalul operatorilor și pentru pasageri, precum și privitor la informarea personalului și pasagerilor, în scopul prevenirii contaminării pasagerilor și personalului ce activează în domeniul transportului rutier, stabilite prin ordin al ministrului transporturilor, infrastructurii și comunicațiilor.
			4. Se propune ca transportul naval să se desfășoară cu respectarea măsurilor și restricțiilor referitoare la igiena și dezinfecția navelor de transport persoane, procedurile și protocoalele din interiorul navelor de transport persoane, gradul și modul de ocupare al navelor de transport persoane, regulile de conduită pentru personalul operatorilor și pentru pasageri, precum și privitor la informarea personalului și pasagerilor, în scopul prevenirii contaminării pasagerilor și personalului ce activează în domeniul transportului naval, stabilite prin ordin al ministrului transporturilor, infrastructurii și comunicațiilor.
			5. Propune suspendarea zborurilor efectuate de operatorii economici din aviație spre Austria, Belgia, Confederația Elvețiană, Franța, Germania, Iran, Italia, Regatul Unit al Marii Britanii și Irlandei de Nord, Regatul Țărilor de Jos, Spania, Statele Unite ale Americii și Turcia, și din aceste țări către România pentru toate aeroporturile din România, cu excepția următoarelor categorii de zboruri:
1. efectuate cu aeronave de stat;
2. de transport marfă și/sau corespondență;
3. umanitare sau care asigură servicii medicale de urgență;
4. pentru căutare-salvare sau de intervenție în situații de urgență, la solicitarea unei autorități publice din România;
5. având drept scop transportul echipelor de intervenție tehnică, la solicitarea operatorilor economici stabiliți în România;
6. aterizări tehnice necomerciale;
7. de poziționare a aeronavelor, fără încărcătură comercială (ferry);
8. tehnice în scopul efectuării unor lucrări la aeronave;
9. efectuate de transportatori aerieni deținători de licență de operare în conformitate cu reglementările Uniunii Europene, prin curse neregulate (charter), pentru transportul lucrătorilor sezonieri sau pentru repatrierea unor cetățeni străini, din România către alte state, cu avizul Autorității Aeronautice Civile Române și al autorității competente din statul de destinație;
10. efectuate de transportatori aerieni deținători de licență de operare în conformitate cu reglementările Uniunii Europene, prin curse neregulate (charter), din alte state către România pentru repatrierea cetățenilor români, cu avizul Autorității Aeronautice Civile Române, în baza acordului Ministerului Afacerilor Interne și al Ministerului Afacerilor Externe;
11. efectuate de transportatori aerieni deținători de licență de operare în conformitate cu reglementările Uniunii Europene, prin curse neregulate (charter), pentru transportul lucrătorilor din sectorul transporturilor prevăzuți în anexa nr. 3 la Comunicarea privind implementarea Culoarelor Verzi („Green Lanes“) în temeiul Orientărilor privind măsurile de gestionare a frontierelor în vederea protejării sănătății și a asigurării disponibilității mărfurilor și serviciilor esențiale - C(2020) 1897, din 23.03.2020, din România către alte state și din alte state către România, cu avizul Autorității Aeronautice Civile Române și al autorității competente din statul de destinație.
	* + 1. Se propune suspendarea transportului rutier internațional de persoane prin servicii regulate, servicii regulate speciale și servicii ocazionale în trafic internațional, pentru toate cursele efectuate de către operatorii de transport spre Italia, Spania, Franța, Germania, Austria, Belgia, Confederația Elvețiană, Regatul Unit al Marii Britanii și al Irlandei de Nord, Regatul Țărilor de Jos și Turcia și din aceste țări către România.
			2. Propune exceptarea de la prevederile pct.29 a transportului rutier internațional de persoane prin servicii ocazionale, în cazul în care sunt îndeplinite următoarele condiții cumulative:

**a)** sunt transportate numai persoanele care: au un contract de muncă valabil pe teritoriul statului de destinație, au drept de ședere valabil în statul de destinație sau se întorc în România din statul în care au lucrat sau au locuit;

**b)** există acordul, aprobarea sau avizul statelor tranzitate și a statului de destinație privind desfășurarea cursei;

**c)** operatorul de transport rutier informează Autoritatea Rutieră Română - A.R.R. din cadrul Ministerului Transporturilor, Infrastructurii și Comunicațiilor, cu cel puțin 24 de ore înainte de plecarea în cursă, cu privire la efectuarea cursei, precum și toate celelalte date și informații prevăzute de legislația specifică în vigoare; odată cu informarea respectivă, operatorul de transport prezintă acceptul tuturor statelor tranzitate, precum și a statului de destinație pentru derularea transportului respectiv;

**d)** operatorul de transport rutier care efectuează transportul (împreună cu agenția de recrutare, la plecarea din România) și persoanele care urmează a fi transportate iau toate măsurile necesare pentru respectarea normelor și recomandărilor autorităților responsabile privind evitarea aglomerării persoanelor, măsurile de protecție și siguranță a pasagerilor și conducătorilor auto.

* + - 1. Consideră necesară menținerea închiderii temporare, totale sau parțiale, a următoarelor puncte de trecere a frontierei de stat:
	1. la frontiera româno-ungară:
1. Turnu, județul Arad (cu excepția circulației lucrătorilor transfrontalieri);
2. Salonta, județul Bihor - feroviar și rutier (cu excepția circulației lucrătorilor transfrontalieri pe cale rutieră);
3. Săcuieni, județul Bihor (cu excepția circulației lucrătorilor transfrontalieri);
4. Valea lui Mihai, județul Bihor - feroviar și rutier (cu excepția traficului feroviar de marfă);
5. Carei, județul Satu Mare.
	1. la frontiera româno-bulgară:
6. Negru Vodă, județul Constanța;
7. Lipnița, județul Constanța;
8. Dobromir, județul Constanța;
9. Turnu Măgurele, județul Teleorman;
10. Bechet, județul Dolj (cu excepția traficului de marfă).
	1. La frontiera româno-ucraineană:
11. Sighetu Marmației, județul Maramureș;
12. Isaccea, județul Tulcea.
	1. la frontiera României cu Republica Moldova:
13. Rădăuți-Prut, județul Botoșani;
14. Oancea, județul Galați.
	1. la frontiera româno-sârbă:
15. Porțile de Fier II, județul Mehedinți;
16. Drobeta-Turnu Severin, județul Mehedinți (cu excepția traficului de marfă);
17. Orșova, județul Mehedinți;
18. Moldova Nouă, județul Caraș-Severin;
19. Naidăș, județul Caraș-Severin;
20. Vălcani, județul Timiș;
21. Stamora-Moravița, județul Timiș - feroviar (cu excepția traficului de marfă);
22. Lunga, județul Timiș;
23. Foeni, județul Timiș;
24. Jimbolia, județul Timiș - feroviar (cu excepția traficului de marfă).
	* + 1. a) Se propune suspendarea consumului produselor alimentare și băuturilor alcoolice și nealcoolice în spațiile comune de servire a mesei din restaurante, hoteluri, moteluri, pensiuni, cafenele sau alte localuri publice, atât în interiorul, cât și la terasele din exteriorul acestora.
25. În spațiile menționate la lit. a) se consideră necesar să fie permisă prepararea hranei și comercializarea produselor alimentare și băuturilor alcoolice care nu se consumă în spațiile respective destinate acestui scop.
	* + 1. Se consideră necesar ca activitățile de comercializare cu amănuntul a produselor și serviciilor în centrele comerciale în care își desfășoară activitatea mai mulți operatori economici să fie suspendate, cu excepția următoarele categorii:
26. activitatea desfășurată în centrele comerciale mici, de sub 15.000 mp, cu magazine individuale din incintă de sub 500 mp fiecare.
27. activitatea de vânzare a produselor electronice și electrocasnice, doar dacă operatorii economici asigură livrarea acestora la domiciliul/sediul cumpărătorului;
28. activitatea desfășurată de operatorii economici din cadrul centrelor comerciale care au accesul asigurat direct din exteriorul incintei și este întreruptă comunicarea cu restul complexului;
29. activitatea desfășurată de către magazinele agroalimentare, farmacii, cabinetele stomatologice, curățătorii de haine și centrele de îngrijire personală, precum și vânzarea produselor și serviciilor de optică medicală.
	* + 1. **1.**Propune suspendarea activității operatorilor economici care desfășoară activități în spații închise în următoarele domenii: jocuri de noroc, activități de fitness, activități în piscine, activități de tratament balnear, locuri de joacă și săli de jocuri, cu excepția activităților de îngrijire personală care se desfășoară în spațiile special destinate și care respectă condițiile de siguranță sanitară.

**34.2**. Propune suspendarea activității operatorilor economici care desfășoară activități de administrare plaje sau ștranduri/piscine exterioare.

* + - 1. Se propune instituirea obligației pentru instituțiile și autoritățile publice, operatorii economici și profesioniști de a organiza activitatea, astfel încât să asigure, la intrarea în sediu, în mod obligatoriu, triajul epidemiologic și dezinfectarea obligatorie a mâinilor, atât pentru personalul propriu, cât și pentru vizitatori, în condițiile stabilite prin ordin comun al ministrului sănătății și ministrului afacerilor interne.
			2. Consideră necesară instituirea obligativității desfășurării activității la nivelul cabinetelor stomatologice și unităților sanitare non-COVID de a organiza activitatea, în condițiile stabilite prin ordinul ministrului sănătății.
			3. Propune instituirea obligației operatorilor economici care desfășoară activități de îngrijire personală, primire turistică cu funcțiuni de cazare, precum și activități de lucru în birouri cu spații comune în sistem deschis, de a respecta normele de prevenire stabilite prin ordinul comun al ministrului economiei, energiei și mediului de afaceri și ministrului sănătății.